id en en en en id en en fr ms ca id en en en id en en fr ms ca id id en id id id id ms id id id id ms id id ms id id ms id id id id ms id ms id id id id id id id id en en en de en en nl en en en en ms en id en id en ms fr en id id en pl en ms en en en id id en en en en ms id ms en en es en en en en en en en en en en en en en en en en fr en pl en en en en en en en en en fa en en en en en en es en en ms en fr en en en en en id en en
Pendidikan: Pembinaan Masa Depan Yang Tidak Pernah Mengecewakan – Saifulislam.Com
Wednesday , August 31 2022
Saya tidak pernah merancang untuk menjadi guru, mahu pun menjadi seorang ahli pendidikan (educationist).
Tetapi ke mana sahaja saya pergi, saya tidak dapat lari daripadanya.
Mungkin kerana pendidikan itu menghasilkan buah-buah yang sering saya petik dalam kehidupan, saya sentiasa dekat dengan pohonnya, walaupun buah itu yang menjadi carian.
Semasa menerima tugasan sebagai Minister of Religion di Belfast Islamic Centre (BIC) lebih sedekad lalu, saya hanya nampak tugasan saya sebagai seorang Imam, bersangkut paut dengan solat, dakwah dan urusan nikah. Saya tidak nampak sekolah, walaupun saya tahu di BIC ada sekolah. Tidak lama selepas memulakan tugasan sebagai Imam, saya diamanahkan menjadi Pengetua kepada Belfast Islamic School.
Ia sekolah yang kecil, tetapi mempunyai peranan yang besar di dalam komuniti Muslim Ireland Utara. Sekolah inilah tempat anak-anak komuniti Muslim yang kebanyakannya belajar di sekolah awam (public school), mendapat pendidikan Islam mereka.
Banyak cabaran baru yang saya temui. Satu subjek berkaitan asas pendidikan, semasa pembelajaran di peringkat ijazah sarjana muda jauh daripada cukup untuk menyediakan saya berdepan dengan tugasan itu. Saya melakukannya dalam keadaan tertekan sebab ketika itu, kegagalan pelajar menerima, menghayati dan mengamalkan ilmu Fardhu Ain yang diajar, saya yakin ia bukan berpunca daripada kenakalan pelajar seperti yang dipercayai ramai. Sebaliknya, proses pengajaran dan pembelajaran tidak dilakukan dengan betul. Ada ilmu yang tiada.
Sama ada oleh saya sebagai Pengetua dan penyelia kepada kurikulum dan silibus, mahu pun guru-guru yang kebanyakannya adalah sukarelawan yang mengajar kerana ingin berbakti.
Politik dalaman masjid dan kegemaran komuniti untuk berkhilaf antara satu sama lain tentang isu-isu pertentangan di antara tradisionalis dan reformis, menyebabkan perbahasan tentang apa yang penting bagi sekolah kami adalah berkaitan memenangkan ‘school of thought’ yang mana, dan menjauhi paksi utamanya iaitu pelajar.
Tanpa dinamakan dengan apa-apa istilah dan falsafah, saya berpegang bahawa pendidikan mestilah berpaksikan pelajar (student-centered education). Pendidikan, adalah untuk membentuk pelajar yang dididik. Ia logik yang spontan. Saya tidak perlu terlebih dahulu mengenal aliran progressiveness, social reconstructionism atau existentialism untuk mempercayai sebuah pendidikan itu mesti berpaksikan pelajar.
Kedahagaan saya untuk menyambung pengajian tertangguh lama oleh kesibukan bekerja. Saya tersepit antara dua bidang. Jiwa dan raga saya sentiasa dengan sejarah, saya mahu menyambung pengajian di bidang sejarah, dan saya mahu bidang sejarah itu menyampaikan saya kepada kajian mengenai Dawlah Uthmaniyyah. Namun, dek pilihan yang amat terbatas di pulau Ireland, saya memilih untuk menyambung pengajian di dalam bidang Sosiologi Agama di The Queen’s University of Belfast. Ia adalah bidang paling hampir untuk saya mendatangi Turki di Ireland, selain Byzantine Studies yang menggerunkan saya pada tuntutan mempelajari bahasa Latin. Proposal saya diterima dan saya ditawarkan menyambung pengajian di QUB berkenaan. Tetapi kekangan kewangan tidak mengizinkan saya meneruskan hasrat ini.
Saya meneruskan kerja seperti biasa. Kedahagaan untuk menyambung pelajaran ditangguhkan seketika.
Selepas berpindah ke Selatan, saya mendaftarkan diri sebagai pelajar sarjana di dalam program Masters of Education di The Open University, UK dengan fokus kepada curriculum studies. Saya sempat membentangkan draf berkenaan masalah sekolah-sekolah Islam di Ireland yang tidak mempunyai kurikulum, jauh sekali untuk memastikan ia sesuai dengan generasi komuniti Muslim di Ireland. Kebanyakan Islamic School hanya membawa bahan dari negara seperti Mesir, Arab Saudi, Pakistan, India, untuk diguna pakai dalam pendidikan anak-anak Muslim yang lahir dan membesar di Ireland. Banyak konflik yang timbul akibatnya.
Penyelia saya dari Limerick bersetuju dengan idea awal tersebut.
Akan tetapi saya gagal melunaskan pengajian berkenaan. Saya menangguhkan pengajian kerana jatuh sakit dan menjalani rawatan intensif selama 6 bulan. Selepas sembuh sepenuhnya, saya menyambung kembali pengajian, tetapi pulang mengejut ke Malaysia atas permintaan keluarga. Program di OU ditinggalkan sepenuhnya.
Sekembalinya saya ke Malaysia, saya bekerja dahulu. Meneroka satu demi satu kehidupan di Malaysia, yang sudah 11 tahun saya tinggalkan.
Lama saya mengambil keputusan untuk menyambung belajar.
Dan apabila saya melakukannya, dunia akademik saya sentiasa di bidang sejarah, bukan pendidikan. Ia seperti yang saya hajatkan.
Saya pernah berdilema antara menyambung pelajaran antara bidang sejarah dan pendidikan. Alhamdulillah nasihat demi nasihat diberi, saya diyakinkan bahawa tidak ramai yang boleh menceburi bidang sejarah kerana ia memerlukan minat yang tidak boleh dibuat-buat, serta minda yang sesuai. Ada pun pendidikan, Insha-Allah ramai di dalam masyarakat kita yang berkebolehan untuk menjayakannya.
Kini saya sedang berada di fasa akhir menyiapkan disertasi sarjana saya di dalam bidang sejarah Islam. Saya hanya ada beberapa bulan terakhir untuk melangsaikan penulisan iaitu bahagian yang paling sukar bagi pelajar sarjana yang mengambil pengajian mode kerja kursus dan disertasi.
Dalam kesibukan itu, saya masih dari semasa ke semasa berwacana tentang pendidikan. Idea-idea pendidikan seperti yang dikemukakan oleh John Taylor Gatto amat mempengaruhi fikiran saya. Idea tentang pendidikan wajib, standard dan selaras, yang dikritik tegas oleh Gatto, terutamanya di dalam buku beliau Weapons of Mass Instruction, amat menjelaskan apa yang terbuku di hati. Demikian juga Neil Postman di dalam bukunya Teaching as a Subversive Activity, menyebabkan saya semakin melihat bahawa masa depan negara bukan ditentukan oleh medan perang atau debat politik, sebaliknya oleh apa yang berlaku di dalam bilik darjah.
Ia menambah sisi-sisi yang telah saya mulakan dengan mengkaji gagasan idea al-Marhum Profesor Muhammad al-Mahdi, pengasas Metode Khalifah dan Law of Learning yang beliau tinggalkan sebagai warisan.  Biar pun anak saya sudah tidak lagi bersekolah di Khalifah Model School, saya masih berwacana dengan warga Khalifah Institute. Akhirnya, saya dilantik sebagai ahli Board of Directors Yayasan Pendidikan Khalifah, untuk menjayakan projek Khalifah Model Secondary School, lanjutan kepada  sekolah rendah sedia ada di Ampang.
Saya menerimanya dengan hati yang terbuka. Mahu berperanan, mahu melakukan sesuatu, tentang pendidikan.
Tetapi pembabitan saya dalam proses membangunkan Khalifah Model Secondary School masih belum mencapai tahap keberkesanan yang diperlukan. Transformasi yang dihajatkan memerlukan komitmen sepenuh masa. Bermula dari 1 September 2014, saya memulakan tugasan sebagai Academic Director di Khalifah Model School, seiringan dengan Pengetua, Ustaz Muhammad Qayyum Abdul Raof.
Saya tidak mahu KMSS menjadi sekadar sebuah lagi sekolah Islam swasta di samping sekolah-sekolah sedia ada. Law of Learning yang ditinggalkan oleh Profesor Muhammad al-Mahdi tidak harus disia-siakan. Selepas ia dilaksanakan di sekolah rendah dan Alhamdulillah menatijahkan manfaat-manfaat yang signifikan, gagasan idea yang sama juga mesti dibawa ke peringkat menengah. Perjalanan saya mengendalikan program sebagai orang ketiga (bukan pihak ibu bapa, mahu pun sekolah dan kerajaan) di pelbagai jenis sekolah, menguatkan lagi keazaman saya untuk menjayakan idea alternatif yang mudah-mudahannya mithali bagi sebuah pendidikan.
Demi memastikan usaha-usaha ini dilakukan dengan fondisi-fondisi ilmu, saya turut mendaftarkan diri menyertai sebuah program pensijilan pendidikan Islam yang dikenalikan oleh Razi Education dengan kerjasama University of Toronto, Kanada. Program yang dijalankan secara sepenuhnya di atas talian, menghimpunkan sekitar 35 pelajar dari seluruh dunia.
Semoga Allah memberkati masa-masa saya dalam kehidupan seharian, untuk diagihkan secara efektif.
Previous Seminar Asal Usul Melayu 2014: Catatan Usai Ucap Utama
Next S-Fiqh di Kedah: Kertas Kerja Psikologi Dakwah Semasa
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
20/09/2014 at 6:45 AM
Saya setuju dengan tulisan ustaz iaitu, masa depan negara berggantung kepada keadaan dalam bilik darjah pada hari ini.
21/09/2014 at 9:47 AM
Pendidikan tidak menghampakan kerana padanya berisi potensi dan harapan. Kalau ilmu diacu dengan adab, buah-buahnya yang ranum akan tumbuh merata-rata. 🙂
Semoga Allah memberkati perjalanan ilmu ustaz.
22/09/2014 at 11:41 AM
Terdengar bingkisan Sheikh Hamza di IKIM baru-baru ini, beliau merumuskan krisis terbesar umat islam kini adalah krisis ilmu/pendidikan…
Saya doakan usaha murni ustaz mencari dan membina Law of Learning…
Saya suka ” Ada ilmu yang tiada” instead of ” tiada ilmu”…
20/09/2015 at 2:29 PM
Those over 40 saw him as cold, morally bankrupt
and cutthroat. The verdict isn’t out if Hacker’s List is an illegal enterprise, and further complicating this is that many of
the job posters are probably outside the U.
Actually, with a few dollars, you can get a sizeable
sum of gold that may be utilized on your own character to equip much more inventories
and become more powerful than before.
07/04/2016 at 2:42 PM
Innovative and out of the fiield Interior design concepts can rework the look of your own home.
08/04/2016 at 2:39 PM
There are also contractors who’ve probably handed statye examinations and are licensed.
23/04/2016 at 10:33 AM
Kupujesz 50 gier miesięcznie na stremie, a żalisz się, że Ciebie na web nie stać.
20/05/2016 at 3:14 AM
A lot of creatiokn myths additionally contain the creation of ann fijal evil, the obvious being the
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved